*ՆԱԽԱԳԻԾ*

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ OՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**Հոդված 1.** 2016 թվականի հոկտեմբերի 4-ի Հայաստանի Հանրապետության hարկային օրենսգրքի (այսուհետ՝ Օրենսգիրք) 201-րդ հոդվածի 1-ին մասի 6-րդ կետում «փաստացի օգտագործված» բառերը փոխարինել «Հայաստանի Հանրապետության օրենսդրության համաձայն լիազոր մարմնի կողմից կնքված կենդանական պաշարների օգտագործման պայմանագրերով սահմանված» բառերով։

**Հոդված 2.** Օրենսգրքի 197-րդ հոդվածի 1-ին մասը «պաշարների օգտագործման» բառերից հետո լրացնել «կամ օգտագործման իրավունքի» բառերով։

**Հոդված 3.** Օրենսգրքի 203-րդ հոդվածի 1-ին մասի 5-րդ կետի «գ» ենթակետից հանել «և լիցենզիայով» բառերը։

**Հոդված 4.** Ուժը կորցրած ճանաչել Օրենսգրքի208-րդ հոդվածի 2-րդ, 3-րդ, 5-րդ և 6-րդ մասերը։

**Հոդված 5.** Օրենսգրքի208-րդ հոդվածի 4-րդ մասի.

1. 1-ին և 2-րդ կետերի աղյուսակները շարադրել հետևյալ խմբագրությամբ.

«

|  |  |
| --- | --- |
| Կենդանիների տեսակները | Դրույքաչափը (դրամ) |
| ա) կաթնասունների յուրաքանչյուր միավորի (հատ) օգտագործման համար | |
| Վայրի խոզ | 100000 |
| Գորշուկ (փորսուղ) | 5000 |
| Քարակզաքիս | 4000 |
| Նապաստակ | 2000 |
| Այծյամ | 170000 |
| Եղեգնակատու | 100000 |
| Լուսան | 100000 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների, ինչպես նաև լիազոր մարմնի կողմից յուրաքանչյուր տարվա համար որսի կենդանիների ցանկը, դրանց օգտագործման թույլատրելի չափաքանակները և որսի ժամկետները սահմանելու մասին հրամանով անսահմանափակ որսի ենթակա) կաթնասուններ | 1000 |
| բ) թռչունների յուրաքանչյուր միավորի (հատ) օգտագործման համար` | |
| Սև ցին | 20000 |
| Ճահճային մկնաճուռակ | 20000 |
| Մեծ ճուռակ | 20000 |
| Տափաստանային ճուռակ | 20000 |
| Թավշոտ ճուռակ | 20000 |
| Արտուտաբազե | 60000 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների) բազեանմաններ | 10000 |
| Սագանմաններ (սուլող մրտիմն, կռնչան բադ, ճքճքան մրտիմն, կարմրագլուխ սուզաբադ, փումփուլավոր սուզաբադ) | 1000 |
| Կաքավ | 1000 |
| Լոր | 200 |
| Սև փարփար | 600 |
| Կռվակտցար, կարմրաոտ կտցար, մորակտցար | 200 |
| Աղավնանմաններ (սովորական տատրակ, թխակապույտ աղավնի, անտառային աղավնի) | 400 |
| Կկվանմաններ | 400 |
| Սովորական այծկիթ | 1000 |
| Սովորական կիվիվ | 1000 |
| Մանգաղաթևեր | 600 |
| Ալկիոններ | 600 |
| Հոպոպ | 200 |
| Փայտփոր | 600 |
| Ճնճղուկանմաններ (տնային ճնճղուկ, սովորական սարյակ, սև կեռնեխ, սինակեռնեխ, դաշտային արտույտ, տափաստանային արտույտ) | 200 |
| Եղեգնահավ | 1000 |
| Ոսկեգույն մեղվակեր | 4000 |
| Սպիտակ արագիլ | 10000 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների և բազեանմանների, ինչպես նաև լիազոր մարմնի կողմից յուրաքանչյուր տարվա համար որսի կենդանիների ցանկը, դրանց օգտագործման թույլատրելի չափաքանակները և որսի ժամկետները սահմանելու մասին հրամանով անսահմանափակ որսի ենթակա) թռչուններ | 200 |
| գ) սողունների յուրաքանչյուր միավորի (հատ) օգտագործման համար` | |
| Գյուրզա | 6000 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների) սողուններ | 2000 |
| դ) երկկենցաղների յուրաքանչյուր միավորի օգտագործման համար | |
| Լճագորտ, փոքրասիական գորտ (կգ) | 500 |
| Սովորական ծառագորտ, փոքրասիական ծառագորտ (հատ) | 500 |
| Կանաչ դոդոշ (հատ) | 200 |
| ե) փափկամարմինների յուրաքանչյուր միավորի օգտագործման համար | |
| Խաղողի խխունջ (կգ) | 1000 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների) փափկամարմիններ (կգ) | 100 |
| զ) հոդվածոտանիների յուրաքանչյուր միավորի օգտագործման համար | |
| Գետի խեցգետին (կգ) | 200 |
| Հաստապոչ կարիճ (հատ) | 200 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների) հոդվածոտանիներ (հատ) | 200 |
| է) ձկների յուրաքանչյուր կիլոգրամի օգտագործման համար | |
| Սիգ | 200 |
| Լոքո | 800 |
| Սպիտակ ամուր, սև ամուր, հաստաճակատ | 1000 |
| Կարմրախայտ | 2000 |
| Կարաս | 100 |
| Ծածան | 200 |
| Այլ (բացառությամբ Հայաստանի Հանրապետության կենդանիների Կարմիր գրքում գրանցված տեսակների) ձկնատեսակներ | 100 |

|  |  |
| --- | --- |
| Վայրի կենդանիների տեսակները | Դրույքաչափը (դրամ) |
| ա) կաթնասունների յուրաքանչյուր միավորի (հատ) համար` | |
| Հարավային պայտաքիթ, Մեհելիի պայտաքիթ չղջիկ, Բլազիի պայտաքիթ, սովորական երկարաթև չղջիկ, արաքսյան գիշերաչղջիկ, հայկական գիշերաչղջիկ, Բեխշտեյնի գիշերաչղջիկ, ասիական լայնականջ չղջիկ, գորշ ականջեղ, ծալքաշուրթ լայնականջ չղջիկ | 5000 |
| Լայնականջ ոզնի | 5000 |
| Շելկովնիկովի կուտորա | 5000 |
| Պստիկ սպիտակաատամ | 5000 |
| Հնդկական վայրենակերպ կամ մացառախոզ | 14000 |
| Դալի ավազամուկ, հայկական մկնիկ, Շիդլովսկու դաշտամուկ, փոքր ճագարամուկ, փոքրասիական գետնասկյուռ | 5000 |
| Գորշ արջ | 700000 |
| Խայտաքիս | 20000 |
| Ջրասամույր | 100000 |
| Անտառակատու (ենթատեսակ` եվրոպական անտառակատու) | 100000 |
| Ընձառյուծ (ենթատեսակ` կովկասյան ընձառյուծ) | 1600000 |
| Մանուլ | 40000 |
| Բեզոարյան այծ | 1000000 |
| Հայկական մուֆլոն | 1200000 |
| Բորենի | 400000 |
| Կովկասյան ազնվացեղ եղջերու, մարալ | 600000 |
| բ) թռչունների յուրաքանչյուր միավորի (հատ) համար` | |
| Ցախաքլորաորս | 100000 |
| Գիշանգղ | 100000 |
| Կարմիր ցին, սպիտակապոչ արծիվ, տափաստանային արծիվ, բլրային արծիվ, քարարծիվ, գաճաճ արծիվ, ջրարծիվ | 50000 |
| Բալոբան, սապսան | 150000 |
| Սպիտակագլուխ անգղ, սև անգղ | 50000 |
| Գառնանգղ (մորուքավոր անգղ) | 100000 |
| Օձակեր արծիվ, տափաստանային հողմավար բազե | 15000 |
| Տափաստանային մկնաճուռակ, մարգագետնային մկնաճուռակ, եվրոպական ճնճղաճուռակ | 14000 |
| Կարմրաոտ բազե, աղավնաբազե, միջերկրածովային բազե | 10000 |
| Փոքր ենթարծիվ, մեծ ենթարծիվ | 10000 |
| Անդրկովկասյան փասիան | 10000 |
| Թուրաջ | 10000 |
| Կտցար-կաչաղակ, ծովային քարադր, հաստակտուց քարադր, ճախրուկ, սպիտակապոչ եղտյուրիկ, մեծ իլիկակտցար, մեծ արորիկ, կրկնակտցար, ոտնացուպիկ, բզակտուց, մարգագետնային ծիծառակտցար, տափաստանային ծիծառակտցար, հայկական որոր | 5000 |
| Որորակտուց ջրածիծառ, փոքր ջրածիծառ, սպիտակաայտ ջրածիծառ | 4000 |
| Բվեճ | 10000 |
| Թավշաոտ բու | 5000 |
| Սևափոր դռլոն | 4000 |
| Մոխրաայտ սուզակ | 5000 |
| Վարդագույն հավալուսն, գանգրափետուր հավալուսն | 40000 |
| Մեծ ձկնկուլ, փոքր ձկնկուլ | 15000 |
| Սև արագիլ | 14000 |
| Տարգալակտուց | 20000 |
| Քաջահավ | 15000 |
| Սովորական ֆլամինգո | 40000 |
| Սպիտակագլուխ բադ կամ սավկա, մոխրագույն սագ, կարմրախածի սագ, ծվվան սագ, սպիտակաճակատ սագ, կարմիր բադ, խայտաբադ, սպիտակաաչք սուզաբադ, լայնակտուց բադ | 10000 |
| Թշշան կարապ, ճչան կարապ, փոքր կարապ | 40000 |
| Մարմարյա մրտիմն | 14000 |
| Տուրպան | 10000 |
| Կովկասյան մարեհավ | 10000 |
| Անապատային կաքավ | 10000 |
| Վայրի հնդկահավ (ուլար) | 25000 |
| Մարգահավ, սուլթանական հավ | 10000 |
| Փոքր արոս, մեծ արոս | 30000 |
| Շիկապոչ քարաթռչնակ, սոխականման ճռիկահավ, հնդկական եղեգնաթռչնակ, կիսասպիտակավիզ ճանճորս, միջերկրածովային երաշտահավ | 3000 |
| Մեծ ժայռային սիտեղ | 4000 |
| Կարմրաթև մագլցող | 4000 |
| Ժայռային դրախտապան | 4000 |
| Խաչկտուց | 3000 |
| Իսպանական ճնճղուկ | 2000 |
| Մոխրագույն կռունկ, գեղանի կռունկ | 30000 |
| Կանաչ մեղվակեր | 5000 |
| Ներկարար | 5000 |
| Սև փայտփոր | 5000 |
| Դեղնագլուխ խաղտտնիկ | 3000 |
| Կարմրակատար շամփրուկ | 3000 |
| Ալպիական ճայ | 5000 |
| Սպիտակափող սոխակ | 3000 |
| Անապատային խածկտիկ | 3000 |
| գ) սողունների յուրաքանչյուր միավորի (հատ) համար` | |
| Անդրկովկասյան սահնօձ, կովկասյան կատվաօձ, պարսկական պսևդոցիկլոֆիս, Սատունինի սևագլուխ ռինխոկալամուս, Դարևսկու իժ, հայկական լեռնատափաստանային իժ, հայկական իժ կամ Ռադդեի իժ | 6000 |
| Անդրկովկասյան տակիրային կլորագլուխ, Չեռնովի մերկաչք, առաջավորասիական մաբույա, երկարաոտ սցինկ, անդրկովկասյան բազմագույն մողեսիկ, անդրկովկասյան մողեսիկ, փոքրասիական մողես, մարգագետնային մողես, Դալի մողես, Ռոստոմբեկովի մողես, սպիտակափոր մողես | 5000 |
| Միջերկրածովային կրիա | 4000 |
| դ) երկկենցաղների յուրաքանչյուր միավորի (հատ) համար` | |
| Փոքրասիական տրիտոն | 3000 |
| Սիրիական սխտորագորտ | 3000 |
| ե) ձկների յուրաքանչյուր միավորի (կիլոգրամի) համար` | |
| Հաշամ | 4000 |
| Իշխան | 16000 |
| Սևանի բեղլու | 5000 |
| Սևանի կողակ | 5000 |
| Հայկական կարմրակն | 3000 |
| Քուռի քառթակ | 5000 |
| Առաջավորասիական ծական | 5000 |
| զ) փափկամարմինների յուրաքանչյուր միավորի (հատ) համար՝ | 3000 |
| է) հոդվածոտանիների յուրաքանչյուր միավորի (հատ) համար՝ | 3000 |

»:

1. 7-րդ մասի ամբողջ տեքստում «և 4-րդ մասերով» բառերը փոխարինել «մասով» բառով։

**Հոդված 6.** Օրենսգրքի 219-րդ հոդվածի.

1. 1-ին մասի 2-րդ նախադասությունը շարադրել հետևյալ խմբագրությամբ. «Կենսապաշարների մնացած տեսակների համար պետական բյուջե վճարման ենթակա բնօգտագործման վճարը հաշվարկվում է կենսապաշարների օգտագործման պայմանագրով սահմանված ծավալների հիման վրա և պետական բյուջե է վճարվում կենսապաշարների օգտագործման պայմանագրերի կնքումից հետո 3 աշխատանքային օրվա ընթացքում։ Կենսապաշարների՝ պայմանագրերով սահմանված և փաստացի օգտագործված ծավալների դրական տարբերության դեպքում պետական բյուջե վճարված բնօգտագործման վճարի գումարը վճարողին վերադարձման ենթակա չէ»,
2. 3-րդ մասի 2-րդ և 3-րդ նախադասությունները հանել։

**Հոդված 7.** Սույն օրենքն ուժի մեջ է մտնում 2026 թվականի հունվարի 1-ից։